L'emir Abd-Al·lah al-Murtada ibn al-Àghlab fou succeït per Mubàixxir Nàssir-ad-Dawla, que patí en 1109 l'atac dels víkings de la Croada noruega, i l'any 1114 es produí la Croada contra Mayurqa. Durant l'assalt morí i fou succeït efímerament per Abu-r-Rabí Sulayman. Malgrat l'èxit inicial de la croada, les tropes cristianes evacuaren l'illa, emportant-se presoner el darrer emir, quan els arribaren notícies de l'arribada de reforços almoràvits procedents de l'Àndalus. A partir d'aleshores la Taifa de Mallorca desaparegué i fou annexionada als dominis dels almoràvits.